ddrg/super_eurlex huggingface dataset:
Avainsanat

Tiivistelmä



Avainsanat

1. Tuomioistuimen toimivallasta ja tuomioiden täytäntöönpanosta tehty yleissopimus - Erityinen toimivalta - Useita vastaajia - Sen tuomioistuimen toimivalta, jonka alueella jollakin vastaajista on kotipaikka - Edellytys - Yleissopimuksessa tarkoitettu kanteiden liittyminen toisiinsa

(Brysselissä 27.9.1968 tehdyn yleissopimuksen 6 artiklan 1 kohta)

2. Tuomioistuimen toimivallasta ja tuomioiden täytäntöönpanosta tehty yleissopimus - Erityinen toimivalta - Toimivalta "sopimukseen perustumatonta vahingonkorvausta koskevassa asiassa" - Käsite - Itsenäinen tulkinta - Vahingonkorvauskanne, joka ei liity sopimusta koskevaan asiaan - Kanteet, joilla on useita perusteita - Poissulkeminen siltä osin kuin kanne perustuu sopimukseen perustuvaan vahingonkorvausvastuuseen

(Brysselissä 27.9.1968 tehdyn yleissopimuksen 5 artiklan 3 kohta)

Tiivistelmä

1. Tuomioistuimen toimivallasta ja tuomioiden täytäntöönpanosta yksityisoikeuden alalla 27.9.1968 tehdyn yleissopimuksen 6 artiklan 1 kohtaa sovellettaessa saman kantajan eri vastaajia vastaan nostamien kanteiden on liityttävä toisiinsa. Mainitun yhteyden, joka on määritettävä itsenäisesti, on oltava sellainen, että mainittujen kanteiden ratkaiseminen yhdessä on tarpeen, jotta vältettäisiin ristiriitaiset tuomiot sen johdosta, että kanteet ratkaistaan eri oikeudenkäynneissä.

2. Yleissopimuksen 5 artiklan 3 kohdassa tarkoitettua "sopimukseen perustumatonta vahingonkorvausta koskevan asian" käsitettä on pidettävä itsenäisenä käsitteenä, johon kuuluvat kaikki sellaiset kanteet, joissa vaaditaan vastaajan vastuun toteuttamista ja jotka eivät liity 5 artiklan kohdassa tarkoitetulla tavalla "sopimukseen".

Tuomioistuin, joka on 5 artiklan 3 kohdan nojalla toimivaltainen käsittelemään kanteen siltä osin kuin se perustuu sopimukseen perustumattomaan vahingonkorvausvastuuseen, ei ole toimivaltainen käsittelemään samaa kannetta siltä osin kuin se perustuu sopimukseen perustuvaan vahingonkorvausvastuuseen.
Avainsanat

Tiivistelmä



Avainsanat

Tuomioistuimen toimivallasta ja tuomioiden täytäntöönpanosta tehty yleissopimus - Vireilletulo - Eri sopimusvaltioiden tuomioistuimissa nostetut kanteet - Tuomioistuin, "jossa kanne on ensiksi nostettu" - Käsite

(Brysselissä 27.9.1968 tehdyn yleissopimuksen 21 artikla)

Tiivistelmä

Brysselissä 27.9.1968 tehdyn yleissopimuksen 21 artiklaa on tulkittava siten, että tuomioistuimena, "jossa kanne on ensiksi nostettu", on pidettävä sitä tuomioistuinta, jossa ensimmäiseksi ovat

täyttyneet lopullisen vireilletulon edellytykset, ja näitä edellytyksiä on arvioitava kunkin asianomaisen tuomioistuimen osalta kunkin kyseessä olevan valtion kansallisen lain mukaan.
Avainsanat

Tiivistelmä



Avainsanat

1. Maatalous - Yhteinen markkinajärjestely - Maataloushinnat - Hinnanmuodostus - Suhdannepolitiikka - Jäsenvaltion yksipuolinen puuttuminen - Kielto

2. Maatalous - Yhteinen markkinajärjestely - Maataloushinnat - Jäsenvaltion yksipuolinen puuttuminen vähittäishintoihin - Yhteensopivuus

Tiivistelmä

1. Sellaisilla aloilla, joilla yhteinen markkinajärjestely on toteutettu, jäsenvaltiot eivät enää saa puuttua yhteisen järjestelyn mukaiseen hinnanmuodostusjärjestelmään yksipuolisesti annetuin kansallisin säännöksin etenkään, jos kyseinen järjestely perustuu yhteiseen hintajärjestelmään.

Jäsenvaltioiden suhdannepolitiikkaan liittyvä perustamissopimuksen 103 artikla ei koske aloja, jotka ovat jo muodostuneet yhteisiksi, kuten maatalouden markkinajärjestely.

Ainoa yhteisön oikeuden kanssa yhteensopiva keino, jota jäsenvaltioiden on mahdollista käyttää hintojen nousun ehkäisemiseen tähtäävässä kansallisessa lainsäädännössä tarkoitettujen tavoitteiden saavuttamiseksi alalla, jolla yhteinen markkinajärjestely on toteutettu, on aiheellisten aloitteiden tekeminen yhteisön tasolla, jotta toimivaltainen yhteisön viranomainen ottaisi käyttöön yhtenäismarkkinoiden vaatimusten mukaisia toimenpiteitä tai antaisi niihin luvan.

2. Asetuksilla N:o 120/67/ETY ja N:o 136/66/ETY käyttöön otettua hintajärjestelmää sovelletaan yksinomaan tuotanto- ja tukkukauppaportaassa, joten kyseisillä säännöksillä ei ole mitään vaikutusta - sanotun kuitenkaan rajoittamatta perustamissopimuksen muiden määräysten soveltamista - jäsenvaltioiden toimivaltaan toteuttaa hinnanmuodostusta koskevia aiheellisia toimenpiteitä

vähittäiskauppa- ja kuluttajaportaassa, ellei näillä toimenpiteillä vaaranneta kyseisen yhteisen markkinajärjestelyn tavoitteita tai toimintaa.
Avainsanat

Tiivistelmä



Avainsanat

1. Valtion tuki - Hankkeet - Täytäntöönpano ETY:n perustamissopimuksen 93 artiklan 3 kohdan vastaisesti - Komission toimivalta

2. Valtion tuki - Kielto - Tavoite - Kohde

(ETY:n perustamissopimuksen 92 artikla)

3. Valtion tuki - Käsite - Tietyn teollisuudenalan yrityksille kuuluvat julkis- oikeudelliset maksut - Huojennukset - Tavoite - Vapautus - Tuen luonne

(ETY:n perustamissopimuksen 92 artikla)

Tiivistelmä

1. Perustamissopimuksen 93 artiklan tarkoituksesta ja rakenteesta johtuu, että todetessaan, että yhteismarkkinoille 92 artiklan mukaan soveltumaton tuki on perustettu tai sitä on muutettu 3 kohdan vastaisesti, komissio tekee päätöksen tuen poistamisesta tai sen muuttamisesta ilman, että sen olisi asetettava määräaika jäsenvaltiolle, jolle päätös on osoitettu. Komissiolla on mahdollisuus saattaa asia yhteisöjen tuomioistuimen käsiteltäväksi, jollei kyseinen jäsenvaltio noudata määräystä viivyttelemättä. Tällaisessa tapauksessa komission toimintakeinoja ei ole rajoitettu ainoastaan 169 artiklassa määrättyyn monimutkaisempaan menettelyyn.

2. ETY:n perustamissopimuksen 92 artiklan tarkoituksena on estää se, että viranomaisten myöntämät edut vaikuttaisivat jäsenvaltioiden väliseen kauppaan ja että ne eri tavoin vääristäisivät tai uhkaisivat vääristää kilpailua suosimalla tiet- tyjä yrityksiä tai tiettyä tuotantoa. Näin ollen 92 artiklassa ei erotella siinä tarkoitettuja toimenpiteitä niiden perusteiden tai tavoitteiden perusteella, vaan määritetään ne niiden vaikutuksen mukaan. Näin ollen jäsenvaltion toteuttaman toimenpiteen mahdollinen veronluonteisuus tai sosiaalinen tavoite eivät ole riittäviä syitä toimenpiteen sulkemiseksi 92 artiklan soveltamisalan ulkopuolelle.

3. Tietyn teollisuudenalan yrityksille kuuluvia julkisoikeudel- lisia maksuja koskeva osittainen huojennus on ETY:n perustamissopimuksen 92 artiklassa tarkoitettua tukea, jos toimen- piteen tarkoituksena on vapauttaa osittain kyseiset yritykset lakisääteisistä pakollisista maksuista koostuvan yleisen sosiaaliturvajärjestelmän tavanomaisen soveltamisen mukaisista maksuista.
Avainsanat

Tiivistelmä



Avainsanat

1. ETY - Lainsäädäntövalta - Antaessaan lainsäädäntövallan yhteisölle jäsenvaltiot luopuvat siitä - Jäsenvaltiot eivät saa muuttaa yhteisön asetusten sisältöä tai tehdä lisäyksiä niiden säännöksiin

(ETY:n perustamissopimuksen 189 artikla)

2. Maatalous - Yhteinen markkinajärjestely - Siipikarjanliha - Jäsenvaltiot mukauttavat kansallisen lainsäädäntönsä yhteisön säännöstöön - Kielto muuttaa yhteisön säännösten sisältöä

(ETY:n neuvoston asetuksen N:o 22 14 artikla)

3. Maatalous - Yhteinen markkinajärjestely - Siipikarjanliha - Yhteiseen tullitariffiin sisällytetyt tavarat, jotka luetellaan neuvoston asetuksen (ETY) N:o 22 1 artiklassa - Luetteloon sisältyvien kuvausten tulkinta - Jäsenvaltiot eivät saa antaa sitovia tulkintasääntöjä

4. Maatalous - Yhteinen markkinajärjestely - Tariffiin luokittelu - Luokittelua koskevat yleiset säännöt - Samankaltaiset tavarat - Samankaltaisuuskriteerit

(EY:n neuvoston asetus (ETY) N:o 950/68; tulkintasääntöjen 5 kohta)

Tiivistelmä

1. Siltä osin kuin jäsenvaltiot ovat antaneet lainsäädäntövallan tietyllä alalla yhteisölle, jäsenvaltioiden lainsäädäntövalta kyseisellä alalla lakkaa. Koska yhteisön asetuksia sovelletaan sellaisenaan kaikissa jäsenvaltioissa, nämä eivät saa, ellei toisin säädetä, toteuttaa kyseisten asetusten soveltamisen varmistamiseksi toimenpiteitä, joilla asetusten sisältöä muutettaisiin tai niiden säännöksiin tehtäisiin lisäyksiä.

2. Euroopan talousyhteisön neuvoston 4.4.1962 antaman asetuksen N:o 22 14 artiklaa on tulkittava siten, että jäsenvaltioiden on toteutettava tarvittavat toimenpiteet poistaakseen omasta lainsäädännöstään asetuksen soveltamiselle mahdollisesti aiheutuvat esteet, mutta ne eivät saa kuitenkaan toteuttaa asetuksen sisältöön sinänsä vaikuttavia kansallisia toimenpiteitä.

3. Euroopan talousyhteisön neuvoston 4.4.1962 antaman asetuksen N:o 22 1 artiklassa, jossa luetellaan tiettyjä yhteiseen tullitariffiin sisällytettyjä tavaroita, ei valtuuteta jäsenvaltioiden kansallisia viranomaisia antamaan vaikutuksiltaan sitovia tulkintasääntöjä kyseisten kuvausten tulkitsemiseksi.

4. Tariffiin luokittelua koskevan yleisen säännön mukaan tavarat, jotka eivät kuulu mihinkään tariffin nimikkeeseen, on luokiteltava lähinnä samankaltaisten tavaroiden nimikkeeseen. Tavaroiden samankaltaisuus arvioidaan sekä niiden fyysisten ominaisuuksien että niiden käyttötavan ja kaupallisen arvon perusteella. Erityisolosuhteita lukuun ottamatta tuotteen kaupallisen arvon osoittaa sen markkinahinta.
Avainsanat

Tiivistelmä



Avainsanat

1. Oikeudenkäyntimenettely - Kumoamiskanne - Luonnollisten henkilöiden ja oikeushenkilöiden kanne ETY:n asetuksista - Tutkittavaksi ottaminen

(ETY:n perustamissopimuksen 173 artikla)

2. Oikeudenkäyntimenettely - Kumoamiskanne - ETY:n perustamissopimuksen 173 artiklan toisen kohdan mukainen päätös - Käsite

(ETY:n perustamissopimuksen 173 ja 189 artikla)

3. Hallintotoimet - ETY:n toimielinten säädökset, päätökset ja muut toimet - Päätös ja asetus - Erottaminen - Perusteet

(ETY:n perustamissopimuksen 189 artikla)

4. Hallintotoimet - Luonne - Perusteet

(ETY:n perustamissopimuksen 173 ja 189 artikla)

5. Oikeudenkäyntimenettely - Kumoamiskanne - Luonnollisten henkilöiden ja oikeushenkilöiden kanne - Asetukset - Päätösluonteiset säädökset - Tutkittavaksi ottaminen

(ETY:n perustamissopimuksen 173 artikla)

6. Oikeudenkäyntimenettely - Kumoamiskanne - ETY:n säädökset, päätökset ja muut toimet - Oikeussubjektit, joita päätös erikseen koskee - Luonnollisten henkilöiden ja oikeushenkilöiden ryhmän yleisiin etuihin vaikuttava säädös - Kyseistä ryhmää edustava yhdistys

(ETY:n perustamissopimuksen 173 artikla)

Tiivistelmä

1. Luonnollisilla henkilöillä ja oikeushenkilöillä, muilla kuin jäsenvaltioilla, ei ole oikeutta nostaa kannetta neuvoston tai komission antamien asetusten kumoamiseksi.

2. Perustamissopimuksen 173 artiklassa käytetyllä ilmaisulla "päätös" on 189 artiklasta johtuva tekninen merkitys. Viimeksi mainitussa artiklassa tehdään selvä ero erityisesti käsitteiden "päätös" ja "asetus" välillä.

3. Käsitteet "päätös" ja "asetus" erotetaan toisistaan sillä perusteella, "päteekö" kyseinen säädös yleisesti vai ei.

Päätös koskee määrättyjä oikeussubjekteja erikseen; sen olennaiset piirteet johtuvat siitä, että niitä, joille se on osoitettu, on rajoitettu määrä.

Asetuksella on olennaisesti normatiivinen luonne, eikä sitä sovelleta rajoitetusti ainoastaan niihin, joille se on osoitettu ja jotka on nimetty tai tunnistettavissa, vaan objektiivisesti määritetyissä tilanteissa. Sillä on kaikissa jäsenvaltioissa välittömiä oikeusvaikutuksia henkilöryhmiin, joihin viitataan yleisellä ja abstraktilla tavalla.

4. Neuvoston tai komission antaman säädöksen juridisen luonteen tarkastelu ei riipu ainoastaan sen virallisesta nimestä, vaan siinä on otettava huomioon ennen kaikkea säädöksen tarkoitus ja sisältö.

Vrt. asiassa 20/58 annetun tuomion tiivistelmä, Kok. V, s. 167.

5. Jos säädöksessä, vaikka se kokonaisuudessaan on todellinen asetus, on määräyksiä, jotka koskevat tiettyjä luonnollisia henkilöitä tai oikeushenkilöitä sekä suoraan että erikseen, näillä määräyksillä ei ole asetuksen luonnetta ja näin ollen ne, joita asia koskee, voivat nostaa niitä koskevan kumoamiskanteen.

6. Säädös, jolla vaikutetaan luonnollisten henkilöiden tai oikeushenkilöiden ryhmää edustavan yhdistyksen yleisiin etuihin, ei koske erikseen kyseistä yhdistystä.
FI Euroopan unionin virallinen lehti C 320/28

Unionin yleisen tuomioistuimen määräys 22.7.2015 – European Children’s Fashion Association ja Instituto de Economía Pública v. komissio ja EACEA

(Asia T-724/14) (1)

((Kumoamiskanne - Välityslauseke - Toimintaohjelma ”Lifelong Learning (2007-2013)” - Hanke ”Brand & Merchandising manager for SMEs in the childrens’ product sector” - Ennakkotietokirje - Veloitusilmoitus - Vastaajan yksilöinti - Osittainen tutkimatta jättäminen))

(2015/C 320/44)

Oikeudenkäyntikieli: ranska

Asianosaiset

Kantajat: European Children’s Fashion Association (Valencia, Espanja) ja Instituto de Economía Pública, SL (Valencia) (edustaja: asianajaja A. Haegeman)

Vastaajat: Euroopan komissio (asiamiehet: S. Delaude ja S. Lejeune) ja koulutuksen, audiovisuaalialan ja kulttuurin toimeenpanovirasto (EACEA) (asiamiehet: H. Monet ja A. Jaume)

Oikeudenkäynnin kohde

Ensisijaisesti SEUT 272 artiklaan perustuva vaatimus sen toteamiseksi, että EACEA:n vaatimus, joka koskee ensimmäiselle kantajalle sopimuksen, joka tehtiin hankkeen ”Brand & Merchandising manager for SMEs in the childrens’ product sector” toteuttamiseksi, perusteella maksettujen tukien palauttamista, on perusteeton ja toissijaisesti vaatimus yhtäältä EACEA:n 1.8.2014 päivätyn ennakkotietokirjeen, jossa ensimmäiselle kantajalle ilmoitettiin, että tämän oli palautettava 82 378,81 euron suuruinen summa kyseistä hanketta koskevan tilintarkastuksen seurauksena, ja toisaalta veloitusilmoituksen nro 3241401420, jonka EACEA antoi 5.8.2014 edellä mainitun summan palauttamiseksi, kumoamiseksi

Määräysosa

1) Kanne jätetään tutkimatta siltä osin kuin se koskee Euroopan komissiota.

2) European Children’s Fashion Association ja Instituto de Economía Pública, SL velvoitetaan korvaamaan oikeudenkäyntikulut tässä oikeusasteessa.

(1) EUVL C 7, 12.1.2015.
FI Euroopan unionin virallinen lehti C 381/32

Unionin yleisen tuomioistuimen määräys 16.9.2015 – Bionorica v. komissio

(Asia T-619/14) (1)

((Laiminlyöntikanne - Kuluttajansuoja - Elintarvikkeita koskevat terveysväitteet - Asetus (EY) N:o 1924/2006 - Kasviperäiset aineet - Kanteen nostamisen määräaika - Oikeussuojan tarvetta ei ole - Toimi, joka ei voi olla kanteen kohteena - Tutkimatta jättäminen))

(2015/C 381/36)

Oikeudenkäyntikieli: saksa

Asianosaiset

Kantaja: Bionorica SE (Neumark, Saksa) (edustajat: asianajajat M. Weidner, T. Guttau ja N. Hußmann)

Vastaaja: Euroopan komissio (asiamiehet: M. Wilderspin ja S. Grünheid)

Oikeudenkäynnin kohde

Vaatimus todeta, että komissio on syyllistynyt laiminlyöntiin, koska se on sääntöjenvastaisesti jättänyt määräämättä Euroopan elintarviketurvallisuusviranomaisen (EFSA) tekemään arvioinnin kasviperäisten aineiden terveysväitteistä ennakkoedellytyksenä elintarvikkeita koskevista ravitsemus- ja terveysväitteistä annetun Euroopan parlamentin ja neuvoston asetuksen (EY) N:o 1924/2006 (EUVL L 404, s. 9) 13 artiklan 3 kohdan mukaisen sallittujen terveysväitteiden lopullisen luettelon antamiseksi

Määräysosa

1) Kanne jätetään tutkimatta.

2) Bionorica SE velvoitetaan korvaamaan oikeudenkäyntikulut.

(1) EUVL C 409, 17.11.2014.
C 71/35

Virkamiestuomioistuimen määräys (toinen jaosto) 12.12.2013 — Marcuccio v. komissio

(Asia F-133)

(Henkilöstö - Virkamiehet - Sopimussuhteen ulkopuolinen unionin vastuu - Korvaus vahingosta, joka on aiheutunut siitä, että toimielin on lähettänyt kantajan asianajajalle kirjeen kantajan maksettavaksi määrätyistä oikeudenkäyntikuluista - Kanne, jonka tutkittavaksi ottamisen edellytykset osittain selvästi puuttuvat ja joka on osittain selvästi täysin perusteeton - Työjärjestyksen 94 artikla)

(2014/C 71/70)

Oikeudenkäyntikieli: italia

Asianosaiset

Kantaja: Luigi Marcuccio (Tricase, Italia) (edustaja: asianajaja G. Cipressa)

Vastaaja: Euroopan komissio (asiamiehet: C. Berardis-Kayser ja G. Gattinara, avustajanaan asianajaja A. Dal Ferro)

Oikeudenkäynnin kohde

Vaatimus sen päätöksen kumoamiseksi, jolla hylättiin kantajan vaatimus saada korvaus siitä, että vastaaja oli lähettänyt kantajan asianajajalle kantajaa koskevan kirjeen, ja korvausvaatimus

Määräysosa

1) Kanne jätetään tutkimatta siltä osin kuin sen tutkittavaksi ottamisen edellytykset selvästi puuttuvat ja hylätään siltä osin kuin se on selvästi perusteeton.

2) Luigi Marcuccio vastaa omista oikeudenkäyntikuluistaan, ja hänet velvoitetaan korvaamaan Euroopan komissio oikeudenkäyntikulut.
FI Euroopan unionin virallinen lehti C 89/45

Virkamiestuomioistuimen tuomio (toinen jaosto) 22.1.2015 – Kakol v. komissio

(Yhdistetyt asiat F-1/14 ja F-48/14) (1)

((Henkilöstö - Kilpailu - Avoin kilpailu EPSO/AD/177/10 - Hakemusten huomioon ottamisen edellytykset - Kilpailuun osallistumisen epääminen - Puutteelliset perustelut - Hyväksyminen osallistumaan aikaisempaan samankaltaiseen kilpailuun - Erityinen perusteluvelvollisuus - Kumoamiskanne - Vahingonkorvauskanne))

(2015/C 089/54)

Oikeudenkäyntikieli: ranska

Asianosaiset

Kantaja: Danuta Kakol (Luxemburg, Luxemburg) (edustajat: aluksi asianajaja F. Frabetti, sitten asianajaja R. Duta)

Vastaaja: Euroopan komissio (asimiehet: J. Currall ja G. Gattinara)

Oikeudenkäynnin kohde

Asia F-1/14: Kumoamisvaatimus, joka koskee EPSOn päätöstä olla hyväksymättä kantajaa arviointivaiheeseen hänen koulutustasonsa vuoksi, joka ei vastannut vaatimusta siitä, että hakijalla on oltava tehtäviin liittyvältä alalta korkeakoulututkintoa vastaava koulutus, joka on kestänyt vähintään kolme vuotta ja josta hänellä on osoituksena tutkintotodistus, tai vastaavan tasoinen tehtäviin liittyvän alan ammatillinen koulutus/pätevyys.

Asia F-48/14: Vaatimus kumota yhtäältä 14.2.2014 tehty päätös, jolla valintamenettelyn EU Careers EPSO/AD/177/10 – AUDIT2013 valintalautakunta vahvisti uudelleentarkastelun jälkeen valintalautakunnan 3.10.2013 tekemän päätöksen olla hyväksymättä kantajaa kilpailun vaiheeseen, joka käydään arviointikeskuksessa, hänen koulutuksensa tason vuoksi, joka ei vastaa vähintään kolmivuotisia yliopisto-opintoja, josta myönnetään tutkintotodistus, joka liittyy tehtävien luonteeseen, tai vastaavantasoisia opintoja/ammatillista pätevyyttä, joka liittyy tehtävien luonteeseen, ja toisaalta, siltä osin kuin on tarpeen, valintalautakunnan 3.10.2013 tekemä alkuperäinen päätös.

Tuomiolauselma

1) Asia F-1/14 poistetaan virkamiestuomioistuimen rekisteristä.

2) Kilpailun EPSO/AD/177/10 valintalautakunnan 14.2.2014 tekemä päätös, jonka mukaan Danuta Kakolia ei hyväksytä osallistumaan kilpailuun EPSO/AD/177/10, kumotaan.

3) Asian F-48/14 kanne hylätään muilta osin.

4) Asiassa F-1/14 Euroopan komissio vastaa omista oikeudenkäyntikuluistaan, ja se velvoitetaan korvaamaan Danuta Kakolin oikeudenkäyntikulut.

5) Asiassa F-48/14 Euroopan komissio vastaa omista oikeudenkäyntikuluistaan, ja se velvoitetaan korvaamaan Danuta Kakolin oikeudenkäyntikulut.

(1) EUVL C 52, 22.2.2014, s. 54 ja EUVL C 235, 21.7.2014, s. 35.
FI Euroopan unionin virallinen lehti C 129/30

Virkamiestuomioistuimen tuomio (toinen jaosto) 21.3.2013 — Brune v. komissio

(Asia F-94/11) (1)

(Henkilöstö - Avoin kilpailu - Varallaololuetteloon ottamatta jättämistä koskevan päätöksen kumoaminen - Oikeusvoimaisen päätöksen täytäntöönpano - Laillisuusperiaate - Kilpailumenettelyn uudelleenaloittamista koskevasta päätöksestä tehty lainvastaisuusväite)

2013/C 129/55

Oikeudenkäyntikieli: saksa

Asianosaiset

Kantaja: Markus Brune (Bonn, Saksa) (edustaja: asianajaja H. Mannes)

Vastaaja: Euroopan komissio (asiamiehet: J. Currall ja B. Eggers)

Oikeudenkäynnin kohde

Vaatimus EPSOn sen päätöksen kumoamiseksi, jolla avoin kilpailu EPSO/AD/26/05 on aloitettu uudelleen ja kantaja on kutsuttu uudelleen suulliseen kokeeseen, ja sen päätöksen kumoamiseksi, jolla kantaja on suljettu kyseisen kilpailun ulkopuolelle hänen jätettyään saapumatta kyseiseen kokeeseen

Tuomiolauselma

1) Kanne hylätään.

2) Markus Brune vastaa omista oikeudenkäyntikuluistaan, ja hänet velvoitetaan korvaamaan Euroopan komission oikeudenkäyntikulut.

(1) EUVL C 355, 3.12.2011, s. 30.
1)

Euroopan unionin alueiden komitean 21.11.2006 tekemä päätös, jolla määrättiin perittäväksi takaisin määrät, jotka on maksettu korjauskertoimen soveltamisen perusteella Stavros Giaprakiksen siihen palkan osaan, joka on siirretty Ranskaan huhtikuun 2004 ja kesäkuun 2005 välisenä aikana, ja joiden yhteismäärä on 1 246,06 euroa, kumotaan.
FI Euroopan unionin virallinen lehti C 116/30

Virkamiestuomioistuimen tuomio (kolmas jaosto) 31.1.2008 — Di Bucci v. komissio

(Asia F-98/05) (1)

(Henkilöstö - Virkamiehet - Ylennys - Vuoden 2004 ylennyskierros - Etusijapisteiden myöntäminen - Uusien henkilöstösääntöjen säännösten ajallinen soveltamisala)

(2008/C 116/56)

Oikeudenkäyntikieli: ranska

Asianosaiset

Kantaja: Vittorio Di Bucci (Bryssel, Belgia) (edustajat: asianajajat M. van der Woude ja V. Landes)

Vastaaja: Euroopan yhteisöjen komissio (asiamiehet: G. Berscheid ja V. Joris, avustajanaan asianajaja D. Slater)

Oikeudenkäynnin kohde

Yhtäältä sellaisten päätösten kumoaminen, joilla on myönnetty kantajan etusijapisteet vuoden 2004 ylennyskierroksella, ja toisaalta palkkaluokkaan A*12 vuoden 2004 ylennyskierroksella ylennettyjen palkkaluokkaan A*11 kuuluneiden ansioituneimpien virkamiesten luettelon kumoaminen

Tuomiolauselma

1) Päätös, jolla vahvistettiin Di Buccin kokonaispistemäärä vuoden 2004 ylennyskierroksella, sekä päätös, jolla Di Bucci jätettiin ylentämättä kyseisellä ylennyskierroksella, kumotaan.

2) Muut kanneperusteet hylätään.

3) Euroopan yhteisöjen komissio velvoitetaan vastaamaan kaikista oikeudenkäyntikuluista.

(1) EUVL C 10, 14.1.2006, s. 24 (asia on alun perin merkitty numerolla T-381/05 Euroopan yhteisöjen ensimmäisen oikeusasteen tuomioistuimen rekisteriin, josta se on 15.12.2005 annetulla määräyksellä siirretty Euroopan unionin virkamiestuomioistuimeen).
—

Päätös, joka sisältyy kantajien huhtikuun 2016 palkkakuitteihin ja jolla rajoitetaan vuosittainen palkantarkistus 0,6 prosenttiin vuodelta 2016, on kumottava, ja näin ollen myöhempiin palkkakuitteihin sisältyvät samankaltaiset päätökset on kumottava ja vastaajan kantajille 8.3.2016 osoittama ilmoitus on kumottava tarpeellisilta osin.
—

komissio on velvoitettava maksamaan kantajalle ulkomaankorvaukset, joihin hänellä on oikeus 1.9.2007 lähtien, sekä viivästyskorkoa, joka lasketaan Euroopan keskuspankin pääasiallisiin jälleenrahoitustoimintoihin soveltaman korkokannan mukaan siten, että sitä korotetaan kahdella prosenttiyksiköllä, niille summille, jotka kantajalle on jo maksettu saamatta jääneinä palkkoina (ulkomaankorvaus), ja summille, jotka on vielä maksettava, niiden erääntymispäivästä siihen saakka, kunnes ne on maksettu kokonaisuudessaan
—

25.5.2014 tehty päätös, jonka otsikko on ”Täydennys nro 2” ja jolla kantaja on siirretty muihin tehtäviin, on kumottava
FI Euroopan unionin virallinen lehti C 127/44

Kanne 16.2.2015 – ZZ ym. v. neuvosto

(Asia F-27/15)

(2015/C 127/63)

Oikeudenkäyntikieli: ranska

Asianosaiset

Kantajat: ZZ ym. (edustajat: asianajajat S. Orlandi ja T. Martin)

Vastaaja: Euroopan unionin neuvosto

Oikeusriidan kohde ja kuvaus

Niiden päätösten kumoaminen, joilla on vahvistettu kantajien oikeus korvaukseen vuotuisista matkakuluista henkilöstösääntöjen liitteessä VII olevan 8 artiklan, sellaisena kuin se on muutettuna Euroopan unionin virkamiehiin sovellettavien henkilöstösääntöjen ja unionin muuhun henkilöstöön sovellettavien palvelussuhteen ehtojen muuttamisesta 22.10.2013 annetulla parlamentin ja neuvoston asetuksella N:o 1023/2013, mukaisesti.

Vaatimukset

— On todettava, että henkilöstösääntöjen liitteessä VII olevaa 8 artiklaa ei voida soveltaa

— on kumottava päätökset, joilla kantajien oikeus korvaukseen vuotuisista matkakuluista on poistettu vuodesta 2014 alkaen
—

Näytöksi — yksi todistaja on haastettava oikeudenkäyntimenettelyn suulliseen käsittelyyn lausumaan kantajan maineesta siviili-ilmailuyhteisössä ennen palvelussuhteen laitonta päättämistä — yksi todistaja on haastettava oikeudenkäyntimenettelyn suulliseen käsittelyyn lausumaan kantajan henkisestä tilasta ja terveydestä hänen palvelussuhteensa laittoman päättämisen ja hänen työsopimuksensa irtisanomisen aikana ja sen jälkeen — EASA on määrättävä toimittamaan luettelo arkaluonteisista toimista.